Alla Borisovna Pugačovová

Alla Borisovna Pugačovová (; * 15. apríl 1949, Moskva, Sovietsky zväz) je sovietska a ruská speváčka a herečka. Jej umelecká kariéra pod umeleckým menom Alla Pugačovová, ktorú začala v roku 1965, trvá až dodnes. Pugačovovej precítený mezosopránový hlasový prejav zaradil túto speváčku medzi najuznávanejšie umelkyne krajín bývalého ZSSR, jej meno sa nachádza v prvej desiatke zoznamu najpredávanejších hudobných umelcov sveta.Encyclopædia Britannica repeats a claim on its  features website that Pugacheva has sold around 250 million records. Other internet sources claim figures from 75 million to 250 million records, though there is no official source for this information. V roku 1991 získala titul Národnej umelkyne Sovietskeho zväzu.

 Životopis 
Alla Pugačovová sa narodila 15. apríla 1949 v Moskve ako prvorodené dieťa manželom Borisovi Michailovičovi Pugačovovi a Zinaide Archipovne Odegovovej. Takmer presne rok po narodení Ally sa manželom narodil ešte syn Jevgenij Borisovič Pugačov (*7. apríl 1950 – † 19. február 2011).

V roku 1976 Alla Pugačovová vystúpila v Cannes (Francúzsko) na veľtrhu gramofónových spoločností ako šansoniérka, no známa bola interpretáciou skladieb popového žánru či spievanými baladami. Alle Pugačovovej vyšlo viacero albumov, vo vtedajšom Sovietskom zväze sa v rôznych anketách o najobľúbenejšie piesne dostali v hodnoteniach do prvej desiatky. Autorom jej skladieb bol Alexandr Zacepin, v ktorého malom domácom štúdiu boli vyrobené jej prvé nahrávky až do podpísania zmluvy s hudobným vydavateľstvom Melodija (po rusky: Μелодия). V roku 1981 vyšiel v česko-slovenskom Supraphone album s jej piesňami. V roku 1986 vystúpila v meste Pripjať pred likvidátormi havárie na Černobyľskej jadrovej elektrárni.

Táto speváčka je v Rusku populárna dodnes. V roku 1997 sa stala tretíkrát za sebou Ženou roka.SME.sk: zaujímavosti Aj ked v roku 2007 odišla z hudobnej scény, v roku 2008 sa dostala na tretie miesto ankety ruskej televíznej súťaže. Ruský denník Izvestija v marci 2009 oznámil, že počas plánovaného koncertného turné mala v Rusku Alla Pugačovová vystúpiť na spoločnom koncerte s Michaelom Jacksonom.www.novinky.cz: Michael Jackson a Alla Pugačovová chystají podle ruských novin společný koncert

Spoločne so svojim posledným mužom Maximom Galkinom vo februári roku 2022 odsúdila inváziu Ruska na Ukrajinu a toho istého roku odišla do emigrácie do Izraela. V súčasnej dobe žije v Lotyšsku.

 Osobné vzťahy 
Dodnes (r. 2011) bola Pugačovová štyrikrát vydatá a rozvedená, v súčasnosti je piaty raz vydatá, 23. decembra 2011 sa jej manželom stal jej dlhoročný partner, moderátor Maxim Galkin. Ako jedna z najpopulárnejších osobností krajín bývalého ZSSR bola a je Pugačovová vďačným objektom bulvárnych médií, ktoré neustále zverejňujú dlhé zoznamy jej partnerov. Oficiálne manželské vzťahy:
 1969 – 1971 – manželstvo s litovským cirkusovým umelcom Mikolasom Edmundasom Orbakasom (z manželstva vzišla dcéra, populárna ruská speváčka Kristina Orbakajte)
 1976 – 1980 – manželstvo s režisérom Alexandrom Stefanovičom
 1985 – 1993 – manželstvo s producentom Jevgenijom Borisovičom Boldinom
 1994 – 2005 – manželstvo so spevákom, hudobníkom, producentom a hercom Filippom Kirkorovom
 od 23. decembra 2011 – manželstvo s televíznym moderátorom a humoristom Maximom Galkinom

 Diskografia 
 Štúdiové albumy 
 1976 - Золотой Орфей '76
 1977 - Зеркало души 
 1979 - Арлекино и другие 
 1980 - Поднимись над суетой 
 1980 - То ли ещё будет
 1982 - Как тревожен этот путь
 1985 - Ах, как хочется жить
 1985 - Алла Пугачёва в Стокгольме 
 1986 - Счастья в личной жизни 
 1986 - Пришла и говорю 
 1988 - Песни вместо писем 
 1990 - Алла 
 1991 - Рождественские встречи-91 
 1992 - Рождественские встречи-92 
 1995 - Не делайте мне больно, господа 
 1998 - Да! 
 2001 - Речной трамвайчик 
 2002 - А был ли мальчик?  
 2003 - Живи спокойно, страна! 
 2008 - Приглашение на закат 

 Film a televízia 
 1978 - Женщина, которая поёт 
 1981 - Любовью за любовь 
 1984 - Встречи с Аллой Пугачёвой 
 1985 - Пришла и говорю 
 1985 - Сезон чудес 
 1995 - Жди и помни меня
 2003 - За двумя зайцами

 Referencie 

 Externé odkazy 
 Fan Site Alla Pugačovová 

 Iné projekty 


Kategória:Ruské speváčky
Kategória:Ruskí šansoniéri
Kategória:Ruské filmové herečky
Kategória:Ruské televízne herečky
Kategória:Sovietske speváčky
Kategória:Sovietske filmové herečky
Kategória:Sovietske televízne herečky
Kategória:Osobnosti z Moskvy